પાટીદાર નેતા હાર્દિક પટેલનો 5 જેટલા કથિત વીડિયો બહાર આવ્યા છે. એક વીડિયોમાં તે એક યુવતી જોડે દેખાય છે અને અને વીડિયોમાં એક મહિલા અને બે પાસ નેતાઓ સાથે દારૂની મહેફિલ માણી રહ્યો હોય તેવું કથિત વીડિયોમાં દેખાય છે. જો કે હાર્દિક આ તમામ વીડિયો ખોટા હોવાની વાત કરી છે. પણ હાર્દિકે આ સીડી બહાર પાડનાર જે વ્યક્તિનું નામ સામે રાખ્યું છે તેના અંગે હાલમાં કેટલાક મોટા ખુલાસા થયા છે. હાર્દિકે જે પાટીદાર વ્યક્તિનું નામ આ વીડિયો કાંડમાં નીકાળ્યું છે તેનું નામ અશ્વિન સાંકડશેરિયા છે. પાસ દ્વારા અશ્વિનની કેટલીક તસવીરો વાયરલ કરવામાં આવી છે. જેમાં તેને ભાજપના નેતા સાથે સંબંધ હોવાની વાત ઉચ્ચારવામાં આવી છે. ઉલ્લેખનીય છે કે આ વીડિયો વાયરલ થયા પછી અશ્વિને દાવો કર્યો હતો કે હાર્દિક ચાર દિવસમાં સાબિત કરી આપે કે આ વીડિયો ખોટા છે. વધુમાં તેણે એમ પણ કહ્યું હતું કે તેની પાસે હજી પણ હાર્દિક અને અન્ય કેટલાક પાસ નેતાઓના આવા વીડિયો છે. તો સામે પક્ષે હાર્દિકે પણ 18મી તારીખે માણસાની જાહેરસભામાં આ અંગે ખુલાસો કરવાનું જણાવ્યું છે.